|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

| Septum interventriculare (cordis) |
| --- |
| Cognitores |
| TA | A12.1.00.013 |
| Anatomia macroscopica |
| Cor humanum |
| Cor humanum, sectione apertum - inter ventriculos cordis invenitur **septum interventriculare**. |
| Cor embryonis |
| Cor embryonis, sectione apertum - septum incremento embryonis ineunte **septum inferius** vocitatur |

**Septum interventriculare** (**IVS**), interdum etiam **septum ventriculare**, vel incremento embryonis ineunte **septum inferius** est paries, imprimis muscularis, inter ventriculos cordis, cavitates cordis inferiores. Septum functionum amborum ventriculorum et cordis in genere maximum momentum habet.

Inter atria cordis etiam obsidio *septum interatriale* invenitur. Cuius origo tamen septo interventriculari diversa est.

Anatomia macroscopica
---------------------

Septum interventriculare, trianguli instar, directione obliqua, aliquid dextrorsum retrorsumque iacet, convexitatem exiguam versus ventriculum dextrum format. Margines eius ad externos sulcos interventriculares et anteriorem et posteriorem respondet. Pars septi inferior et maior musculosus est, tantum superior et minor membranaceus.

Clinice septum interventriculare in partes quattuor dividitur:

* **Septum interventriculare membranosum**
* Septum inditorum (I)
* Septum editorum (O, quoniam Anglice *outlet* dicere solet)
* Septum trabeculare (T)

Partes I, O, T communiter etiam **septum interventriculare musculosum** dicuntur.

### Providentia arterialis

Septi providentia arterialis non per vasa unicae arteria coronariae fit, sed per ramos et arteriae coronariae dextrae (ACD) et sinistrae (ACS):

* Tertia pars posterior — ramus interventricularis posterior arteriae coronariae dextrae
* Duae partes anteriores — ramus interventricularis anterior rami interventricularis anterioris (RIVA, ex arteria coronaria sinistra oriens)

Embryologia
-----------

Cardiogenesis cum incremento septi interventricularis
Initio duo *tubuli endocardiales* separati sunt (vide imaginem, die 20). Fusione amborum mox, iuxta diem 21, nexus inter partes dextras et sinistras oritur. In embryonibus incrementum septi interventricularis, pars cardiogenesis, ab sulco interventriculari sinistro oritur, circiter ab die 28. Eodem tempore camerae cordis quattuor formant. Causis adhuc incognitis solum sulcus sinister, at non dexter, qui obliteratur, persistit. Ita fit, ut simul asymmetria inter ventriculum dextrum et ventriculum sinistrum crescat.

Morbi septi interventricularis
------------------------------

*Defectum septi interventricularis* est frequentia maxima cardiopathia congenitalis, malformatio cordis. In vitae cursu etiam alii morbi observantur.

### Defectum septi interventricularis

Apertura partialis defectum septi interventricularis constituit, ita apertura hac coniunctione fluxum sanguinis inter ventriculos permittit, quod gradu graviore functionem cordis deminuat. Clausura ope operationis chirurgicae in hominibus cum symptomatibus gravioribus necessse est. Hodie clausura aut per operationem cardiochirurgica aut per catheterem (catheteris Amplatzer dicti ope) perficitur. Iniuriam operationis apertae est periculum hiati residualis, obsidionis atrioventricularis, syndromatis postpericardiotomiatici, et arrythmiarum cardialium.

### Aneurysma septi membranacei

In syndromate Downii partes anterior et medialis valvulae tricuspidalis obliteratae apparent. Pro eo iam mature aneurysmata partis membranaceae septi quibusque aegrotorum observantur. Si formatur, sanguinis fluxus ab ventriculo sinistro in ventriculum dextrum pressionis differentia causa exoriatur, denique constanter pressionem intra ventriculum dextrum augens. Suspicatur, ut incrementum aneurysmatis coniunctum sit cum retardatione operationis cardiochirurgici.

### Hypertrophia lipomatosa

Rarius hypertrophia septi observantur. Hypertrophia lipomatosa tumorem textus adiposi constituit.

Pinacotheca
-----------

* Echocardiographiae ope septum interventriculare visibilis; supra: apex cordisEchocardiographiae ope septum interventriculare visibilis; supra: apex cordis

Notae
-----

1. ↑  Kaul S. (Sep 1986). "The interventricular septum in health and disease". *American heart journal* **112** (3): 568-81
2. ↑  Van den Hoff M. J. B. Wessels A. (Nov 2020). "Muscularization of the Mesenchymal Outlet Septum during Cardiac Development". *Journal of cardiovascular development and disease* **7** (4): 51
3. ↑  Meredith M. A. Hutchins G. M. Moore G. W. (Iul 1979). "Role of the left interventricular sulcus in formation of interventricular septum and crista supraventricularis in normal human cardiogenesis". *The anatomical record* **194** (3): 417-28
4. ↑  Morray B. H. (Ian 2019). "Ventricular Septal Defect Closure Devices, Techniques, and Outcomes". *Interventional cardiology clinics* **8** (1): 1-10
5. ↑  Pedra C. A. C. Pedra S. R. F. (Mar 2004). "Transcatheter closure of perimembranous ventricular septal defects". *Expert review of cardiovascular therapy* **2** (2): 253-64
6. ↑  Rosenquist G. C. Sweeney L. J. McAllister H. A. (Oct 1975). "Relationships of the tricuspid valve to the membranous ventricular septum in Down's syndrome without endocardial cushion defect: study of 28 specimens, 14 with a ventricular septal defect". *American heart journal* **90** (4): 458-62
7. ↑  Miyake T. Shinohara T. et al. (Iul-Aug 2004). "Aneurysm of the ventricular membranous septum: serial echocardiographic studies". *Pediatric cardiology* **25** (4): 385-9
8. ↑  Vaidya Y. P. Green G. R. (Iul 2020). "Lipomatous hypertrophy of the interventricular septum". *Journal of cardiac surgery* **35** (7): 1740-2

Nexus interni
-------------

* Circulus sanguinis maior
* Circulus sanguinis minor
* Morbus cardiovascularis
* Pulmo

Nexus externi
-------------

* *merriam-webster.com*: Definitio septi interventricularis **(Anglice)**